મહેસાણા જીલ્લાના બેચરાજી તાલુકાના ફીંચડીગામમાં વાંસફોડા પરિવારો રહે. ૨૦૧૫ના જુલાઈ મહિનાના અંતમાં આવેલા વરસાદે ફીંચડીગામને પાણીથી ભરી દીધું. મૂળ તો વરસાદી પાણીના નિકાલ માટેનો કુદરતી રસ્તો અવરોધાયો હતો અને એટલે ગામમાં વરસાદી પાણીનું સ્તર વધી રહ્યું હતું. આખા ગામની દશા ખરાબ થઇ રહી તેમાં વિચરતા પરીવારોમાંના વાંસફોડા તો છાપરામાં રહે એમના છાપરાં તો પહેલાં પવને જ ઉડાળી મુક્યા અને બાકી હતું એના ઉપર પાણી ફરી વળ્યું. ગામના સરપંચ અને અન્ય આગેવાનોએ સમયસુચકતા વાપરી પાણીને અવરોધથી મારુતિ પ્લાન્ટની દીવાલ તોડી ત્યારે જતા ગામમાંથી પાણીનો નિકાલ થયો અને સૌને હાશ થઇ.